40. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 445 της 4/8 Μαΐου 1981 (ΦΕΚ Α΄ 123) Περί συστάσεως τακτικών θέσεων παρά τω Αυτονόμω Οργανισμώ Εργατικής Κατοικίας (ΟΕΚ). Έχοντες υπόψη: 1.Τας διατάξεις: α.Του άρθρ. 13 του Νόμ. 1082/1980 «περί τροποποιήσεως, αντικαταστάσεως και συμπληρώσεως διατάξεών τινων ενίων εργατικών νόμων και ρυθμίσεως συναφών θεμάτων». β.Των άρθρ. 4 και 6 παρ. 1 του Νόμ. 887/1979 «περί ρυθμίσεως θεμάτων καταστάσεως υπαλλήλων του Δημοσίου και Ν.Π.Δ.Δ.». 2.Την κοινήν απόφασιν του Πρωθυπουργού και του Υπουργού Οικονομικών υπ’ αριθ. Δ.2652/66/ 22.5.1980 «περί αναθέσεως αρμοδιοτήτων στους Υφυπουργούς Οικονομικών» (ΦΕΚ 497/28.5.80 τεύχος Β΄). 3.Γνώμην του Δ.Σ. του Αυτονόμου Οργανισμού Εργατικής Κατοικίας, διατυπωθείσαν κατά την από 3.2.1981 συνεδρίασιν αυτού. 4.Την υπ’ αριθ. 432/1981 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Εργασίας και Υφυπουργού Οικονομικών, αποφασίζομεν Σύστασις θέσεων Άρθρ.1.-1.Συνιστώνται παρά τω Αυτονόμω Οργανισμώ Εργατικής Κατοικίας 18 νέαι μόνιμοι θέσεις προστιθέμεναι εις τας υπό των διατάξεων του Π.Δ. 141/1981 «περί Οργανώσεως και Λειτουργίας του Αυτονόμου Οργανισμού Εργατικής Κατοικίας», προβλεπομένας κατά Κλάδους, ως ακολούθως: Κλάδος ΜΕ1 Διοικητικός. 7 θέσεις επί βαθμοίς 1ω-6ω. Αι θέσεις του Κλάδου τούτου, ανερχόμεναι συνολικώς εις 73, διαβαθμίζονται ως εξής: 15 θέσεις επί βαθμοίς 5ω-4ω. 58 θέσεις επί βαθμοίς 10ω-6ω. Κλάδος ΜΕ2 Δακτυλογράφων - Στενοδακτυλογράφων - Μεταφραστών. 7 θέσεις δακτυλογράφων επί βαθμοίς 10ω-6ω. Αι θέσεις του Κλάδου τούτου, ανερχόμεναι συνολικώς εις 17 διαβαθμίζονται ως εξής: 3 θέσεις επί βαθμοίς 5ω-4ω. 14 θέσεις επί βαθμοίς 10ω-6ω. Κλάδος ΜΕ6 Σχεδιαστών-Διακοσμητών. 2 θέσεις επί βαθμοίς 10ω-6ω. Αι θέσεις του Κλάδου τούτου, ανερχόμεναι συνολικώς εις 25, διαβαθμίζονται ως εξής: 5 θέσεις επί βαθμοίς 5ω-4ω. 20 θέσεις επί βαθμοίς 10-6ω. Κλάδος ΜΕ7 Τεχνικών Βοηθών (Προσωρινός). 2 θέσεις επί βαθμοίς 10ω-6ω. Η πλήρωσις των ανωτέρω θέσεων ενεργείται υπό των κατά τας διατάξεις του Ν.Δ. 169/1969 υπηρετούντων εις τον Οργανισμόν εργοδηγού και τεχνικού βοηθού. Η κατάργησις των θέσεων του ανωτέρου Κλάδου άμα τη καθ’ οιονδήποτε τρόπον αποχωρήσεις εκ της υπηρεσίας των κατεχόντων ταύτας, επέρχεται αρχής γενομένης από του εισαγωγικού βαθμού. 2.Εκ των υπό του άρθρ. 24 του Π.Δ. 141/1981 προβλεπομένων εις τον Κλάδον ΑΡ1 Υπομηχανικών 4 θέσεων Μηχανολόγων-Ηλεκτρολόγων, Μηχανολόγων, Ηλεκτρολόγων και Τοπογράφων, Υπομηχανικών η μία (1) τούτων, κατά την πρώτην εφαρμογήν του παρόντος ορίζεται ως θέσις Σχεδιαστού, εις ην εντάσσεται κατά τας διατάξεις της παρ. 2 του άρθρ. 13 του Νόμ. 1082/1980, υπάλληλος όστις κέκτηται πτυχίον αντιστοίχου ειδικότητος ανεγνωρισμένης ανωτέρας σχολής της ημεδαπής ή ισοτίμου σχολής της αλλοδαπής. Άρθρ.2.-Αριθμός θέσεων προσωπικού επί σχέσει ιδιωτικού δικαίου ίσος προς τας μονίμους τοιαύτας, τα πληρωθησομένας δι’ εντάξεως, κατά τας διατάξεις της παρ. 2 του άρθρ. 13 του Νόμ. 1082/1980 καταργείται αυτοδικαίως άμα τη εντάξει των κατεχόντων ταύτας, εκδιδομένης προς τούτο διαπιστωτικής πράξεως του Προέδρου του Δ.Σ., δημοσιευομένης δια της Εφημερίδος της Κυβερνήσεως. 